stanford-oval/wikipedia huggingface dataset:
Hiirenporraslude

| Hiirenporraslude |
| --- | --- |
 Hiirenporraslude, pitkäsiipinen yksilö
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Nivelkärsäiset Hemiptera
Alalahko::  Luteet Heteroptera
Osalahko::  Lutikkamaiset Cimicomorpha
Yläheimo::  Miroidea
Heimo::  Kuneluteet Miridae
Alaheimo::  Bryocorinae
Tribus::  Bryocorini
Suku::  Bryocoris  (Fallén, 1807)
Laji::  pteridis
Kaksiosainen nimi
 Bryocoris pteridis  (Fallén, 1807) 
Katso myös
   Hiirenporraslude Commonsissa 
Infobox OKNimi-testi OK: 
Hiirenporraslude (Bryocoris pteridis) on kuneluteiden heimoon kuuluva hyönteislaji. Se on sukunsa Bryocoris ainoa laji.
Ulkonäkö

Pituus 2,0 mm – 4,0 mm. Hiirenporraslude on pienikokoinen ludelaji, jonka kaksi muotoa ovat varsin erinäköisiä. Lyhytsiipiset yksilöt ovat pieniä, tasaisen ruskeita, ja niillä on voimakkaasti taaksepäin levenevät peitinsiivet. Pitkäsiipiset yksilöt ovat lähes puolet pidempiä ja niillä on selvärajaiset tummat kuviot peitinsiivissä. Molemmilla muodoilla on tyypillinen tuntosarvien väritys; tyvestä vaaleat ja toisen jaokkeen kärkiosasta kärkeen asti tummat.
Levinneisyys

Levinnyt laajalti palearktiselle alueelle, Suomessa Etelä-Suomesta Kainuuseen saakka.
Elinympäristö

Viihtyy varjoisissa ja kosteissa metsissä. Elää saniaisilla, kuten hiirenportaalla, sananjalalla ja metsäalvejuurella.
Elintavat

Talvehtii munana. Nymfit kehittyvät saniaiskasveilla aikuisiksi kesäkuun lopulta alkaen. Aikuisia tavataan elokuun loppupuolelle saakka.
Hiirenporraslude nymfi (29.6.2017 Lohja)
Hiirenporraslude naaras pitkäsiipinen (10.7.2017 Lohja)
Aiheesta muualla

Laji.fi: Hiirenporraslude (Bryocoris pteridis)
Bug Guide: Bryocoris pteridis (englanniksi)
Humalamäki

Humalamäki voi tarkoittaa seuraavia:
Humalamäen erikoiskoe, Suomen rallin erikoiskoe
Humalamäki, kulmakunta Jyväskylän länsiosassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Humalamäki”, voi hakea sivunnimihaulla, laajalla sivunnimihaulla tai tekstihaulla.
Housulampi (Ikaalinen)

| Housulampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°53′40″N, 23°12′15″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  suo-oja Nevainlampeen 
Järvinumero:  35.527.1.014
Mittaustietoja
Pinnankorkeus:  153,2 m 
Rantaviiva:  1,623 km 
Pinta-ala:  0,07004 km² 
 fiHousulampi 
Housulampi  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Housulampi on osa Röyhiönjärven-Iso Karppajärven valuma-aluetta.
Maantietoa

Lampi on 600 metriä pitkä, 200 metriä leveä ja sen pinta-ala on 7,0 hehtaaria. Se sijaitsee soisessa metsämaastossa erämaassa Ikaalisten ja Parkanon rajan tuntumassa. Lampi on kaksiosianen ja osia erottaa 40 metriä kapea salmi. Siihen laskee viisi suo-ojaa ja sen laskuoja on kilometrin pituinen ja se laskee Nevainlampeen. Rantaviivan pituus on 1,6 kilometriä. Rannoille ei ole rakennettu mitään. Lammelle johtaa Vahojärven ja Karpanperän yhdistävä tie, joka ohittaa lammen eteläkärjen. Pohjoisosaan johtaa tieltä pitkospuut.
Horton (elokuva)

| Horton> Horton Hears a Who! |
| --- | --- |

Ohjaaja:   Jimmy Hayward  Steve Martino 
Käsikirjoittaja:   Cinco Paul  Ken Daurio 
Tuottaja:   Bob Gordon  Bruce Anderson  Christopher Meledandri  Audrey Geisel  Chris Wedge 
Säveltäjä:  John Powell
Leikkaaja:  Tim Nordquist
Pääosat:   Jim Carrey  Steve Carell  Carol Burnett  Will Arnett  Seth Rogen 
Valmistustiedot
Valmistusmaa:  Yhdysvallat
Tuotantoyhtiö:  Blue Sky Studios
Levittäjä:  InterCom Netflix Disney+
Ensi-ilta:  2008
Kesto:  86 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Horton (engl. Horton Hears a Who!) on vuonna 2008 ilmestynyt yhdysvaltalainen animaatioelokuva. Tarina perustuu lastenkirjailija Dr. Seussin kirjaan Horton Hears a Who!, joka kertoo Horton-nimisestä norsusta.
Ääninäyttelijät

| 0 | 1 | 2 |
| --- | --- | --- |
| Alkuperäinen ääninäyttelijä | Suomenkielinen ääninäyttelijä | Rooli |
| Jim Carrey | Antti L. J. Pääkkönen | Horton |
| Carol Burnett | Marja Packalén | Kenguru |
| Steve Carell | Eero Milonoff | Pormestari |
| Will Arnett | Tommi Korpela | Vlad Vladikoff |
| Dan Fogler | Taisto Oksanen | Puheenjohtaja |
| Charles Osgood | Jukka Voutilainen | Kertoja |

Muissa rooleissa: Elsa Forsberg, Pilvi Kekkonen, Ella Pyhältö, Kari Tamminen, Adeliina Sankari, Ada Forsberg, Aku Laitinen, Leena Liimatainen, Pekka Kuorikoski, Oskari Tamminen, Pyry Vaismaa, Helena Valkee, Teuvo Matala, Jenni Sivonen, Titta Jokinen, Paula Vesala, Pasi Piispanen, Mari Laari, Antti Matikainen, Meeri Toivonen, Mika Ala-Panula, Jouko Klemettilä, Jarmo Koski, Almiina Sankari, Ulla Renko, Markus Bäckman, Katja Aakkula ja  Matti Holi
Suomenkielisen version ovat ohjanneet Carla Rindell ja Ulla Renko. Suomeksi dialogin ja laulut on kääntänyt Marko Hartama.
Hortobágy

Hortobágy on kunta Unkarissa, Hajdú-Biharin läänissä 36 km Debrecenistä länteen. Kunnan väkiluku oli vuonna 2004 1667 henkilöä.
Nähtävyydet

Hortobágyn kansallispuistossa voi tutustua pustan ainutlaatuiseen paimenkulttuuriin Hortobágyn kansallispuistossa, joka on otettu osaksi UNESCOn maailmanperintöluetteloa
Hortobágyin yhdeksänkaarinen silta (Hortobágy Kilenclyukú Híd), joka rakennettiin vuosina 1827-33 ja on ollut Keski-Euroopan pisin julkinen kivisilta
Hortobágyi Nagycsárda
Hortobágy Galéria
Hortobágyin paimenmuseo
1100-vuotisnäyttely (Millecentenáriumi Kiállítás) kunnanvirastossa (Polgármesteri Hivatal)
Pustan eläintarha (Pusztai Állatpark)
Aiheesta muualla

Wikimedia Commonsissa on kuvia tai muita tiedostoja aiheesta .
Hortobágyin kunnan kotisivu
Hortobágyin yhdeksänkaarinen silta
Hortonomien Yhdistys

Hortonomien Yhdistys ry on perustettu vuonna 1925. Yhdistys on puutarhaopistoista ja alan ammattikorkeakouluista valmistuneiden hortonomien aatteellinen yhdistys. Sen tarkoituksena on edistää jäseniensä ammatillisia tietoja ja taitoja järjestämällä kursseja, kustantamalla julkaisuja ja lehteä. Yhdistys valvoo kannanotoin koulutuksen, työolojen ja palkkauksen kehittymistä.  Hortonomien Yhdistykseen voi liittyä hortonomiksi opistosta tai ammattikorkeakoulusta valmistunut hortonomi tai ammattikorkeakoulussa opiskeleva tuleva hortonomi.
Historia

Perustettaessa vuonna 1925 yhdistys sai nimekseen Suomen Puutarhateknikkojen Seura ry. Vuonna 1956 oli nimenmuutoksen aika. Hortonomi-nimi otettiin käyttöön opistotason tutkinnon suorittaneista ja puutarhateknikko-nimi jäi toisen asteen tutkinnon suorittaneiden käyttöön. Yhdistyksen nimeksi tuli siis Hortonomien Yhdistys ry. Hortonomien Yhdistys ry. on yksi Suomen vanhimpia puutarha-alan ammattilaisten muodostamia yhdistyksiä.
Yhdistyksen toiminta

Hortonomien Yhdistys valitsee vuosittain ansioituneen hortonomin Vuoden Hortonomiksi. Yhdistys hallinnoi myös stipendirahastoa, josta myönnetään vuosittain stipendejä yhdistyksen jäsenten ammatilliseen kehittämiseen, kuten kurssien tai opintomatkojen suorittamiseen. Lisäksi yhdistys osallistuu julkiseen keskusteluun hortonomia koskettavista asioista ja antaa kannanottoja esimerkiksi alan koulutusta, palkkausta tai työoloja koskeviin asioihin.
Hortonomien Yhdistys järjestää kurssitoimintaa jäsenilleen, tukee jäsentensä verkostoitumista Hortoklubeissa sekä julkaisee Hortonomi-lehteä, joka ilmestyy 2 kertaa vuodessa. Yhdistyksen toiminnasta vastaa johtokunta, johon kuuluu puheenjohtaja ja kahdeksan jäsentä.
Herrasmiessopimus

Herrasmiessopimus on suullinen sopimus, joka perustuu molemminpuoliseen luottamukseen. Aikaisemmin käytettiin myös englannista periytyvää nimitystä ”gentlemannisopimus”.
Herrasmiessopimus tehdään yleensä, kun virallista tai muodollista sopimusta ei ole mahdollista tai ei nähdä tarpeen tehdä. Osapuolet sopivat keskenään tietyistä menettelytavoista ja luottavat toisiinsa. Lakiterminä herrasmiessopimusta käytetään joskus kuvaamaan suullista sopimusta.
Termiä käytetään joskus kuvaamaan sanattomia sopimuksia. Tästä esimerkkinä muun muassa ensimmäisessa maailmansodassa käydyssä juoksuhautasodan alkuvaiheessa tietyillä rintamalohkoilla tehtiin sanattomia tulitaukosopimuksia. Esimerkiksi tietty brittien lohko ei tulittanut saksalaisten asemia ja päinvastoin.
Hopealampi (Hirvensalmi)

| Hopealampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°46′36″N, 26°28′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ylä-Suonteen valuma-alue (14.85)
Laskuoja:  oja Suonteenlahteen 
Järvinumero:  14.851.1.034
Mittaustietoja
Pinnankorkeus:  108 m  
Pituus:  200 m  
Leveys:  130 m  
Rantaviiva:  0,533 km  
Pinta-ala:  1,282 ha  
Saaria:  ei saaria 
 fiHopealampi 
Hopealampi  on Etelä-Savossa Hirvensalmella  Kuitulan lähellä sijaitseva lampi.
Maantietoa

Lampi on 200 metriä pitkä, 130 metriä leveä, ja sen pinta-ala on 1,3 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ylä-Suonteen valuma-alueella (14.85), jonka Ylä-Suonteen lähialueeseen (14.851) se kuuluu. Lammen vedenpinnan korkeus on 108 metriä mpy.
Hasim Rahman

| Hasim Rahman Maailman raskaansarjan maailmanmestari |
| --- | --- |

Henkilötiedot
Koko nimi:  Hasim Shariff Rahman
Syntynyt: 7. marraskuuta 1972 (ikä 51) Baltimore, Maryland
Kansalaisuus:   Yhdysvallat
Nyrkkeilijä
Lempinimi:  The Rock
Painoluokka:  raskassarja
Kätisyys:  oikeakätinen
Ammattilaistilastot
Ottelut:  62
Voitot:  50
– tyrmäysvoitot:  41
Tappiot:  9
Ratkaisemattomat:  2
Ei tuomiota/ mitätöity:  1
Hasim Shariff Rahman (s. 7. marraskuuta 1972 Baltimore, Yhdysvallat) on yhdysvaltalainen nyrkkeilijä.
Uran alku

Rahman aloitti uransa verraten myöhäisellä iällä, 20-vuotiaana, ja otteli amatöörinä vain kymmenen ottelua ennen ryhtymistään ammattilaiseksi 22-vuotiaana joulukuussa 1994. Kokemattomuudestaan huolimatta Rahman voitti 12:sta ensimmäisestä ammattilaisottelustaan 11 tyrmäyksellä.
Heinäkuussa 1997 Rahman voitti USBAn alueellisen raskaansarjan mestaruuden tyrmättyään Jeff Woodenin yhdeksännessä erässä, ja saman vuoden marraskuussa hän voitti IBF:n mannertenvälisessä mestaruusottelussa Obed Sullivanin. Rahman puolusti molempia mestaruuksiaan Jesse Fergusonia ja Steve Pannellia vastaan kunnes kärsi joulukuussa 1998 David Tualle uransa ensimmäisen tappion kiistanalaisella teknisellä tyrmäyksellä 10. erässä. Marraskuussa 1999 hän kärsi uransa toisen tappion Oleg Maskajeville. Tappionsa myötä hän putosi pois Ring Magazine -lehden kymmenen parhaan listalta.  Maaliskuussa 2003 Rahman voitti Marylandin raskaan sarjan mestaruuden 10-eräisessä kamppailussa Marion Wilsonia vastaan. Seuraavassa ottelussaan hän voitti WBU-liiton mestaruuden silloiselta mestarilta Corrie Sandersilta seitsemännen erän tyrmäyksellä ja nousi takaisin Ring Magazinen arvostetulle listalle.
Maailmanmestaruusottelu ja mestaruus

22. huhtikuuta vuonna 2001 Rahman kohtasi hallitsevan mestarin Lennox Lewisin Brakpanissa, Etelä-Afrikassa WBC:n, IBF:n ja IBO:n tunnustamassa maailmanmestaruusottelussa. Rahman tyrmäsi Lewisin viidennessä erässä. Voittonsa myötä Rahmanista tuli Muhammad Alin ja Mike Tysonin jälkeen kolmas muslimi raskaansarjan maailmanmestari. Lewisin sopimuksessa oli pykälä välittömästä uusintaottelusta, mikäli hän häviäisi kamppailun, kun taas Rahman ja hänen uusi promoottorinsa Don King olivat suunnitelleet, että Rahman puolustaisi titteliään vähintään yhtä vastustajaa vastaan ennen Lewisiä. Rahman oli kaavaillut vastustajakseen muun muassa Mike Tysonia. Lewis vei kiistan liittovaltion oikeuteen ja ratkaisu päätyi hänen hyväkseen. Rahman ja Lewis kohtasivat uudelleen samana vuonna 17. marraskuuta Las Vegasissa. Tällä kertaa Lewis tyrmäsi Rahmanin neljännessä erässä.
Seuraavassa ottelussaan Rahman kohtasi 1. kesäkuuta vuonna 2002 Evander Holyfieldin, joka ennen Rahmania oli menettänyt maailmanmestaruutensa Lewisille. Holyfieldin voimakas päähän kohdistunut isku sai aikaan Rahmanin vasemman silmän tienoille epänormaalin kokoisen  kyhmyn, minkä johdosta ottelu keskeytettiin seitsemännen erän jälkeen ja voittaja ratkaistiin tuomarien pistekorteille. Holyfield voitti niukasti pistein 64–69, 67–66 ja 64–69.
Seuraavassa ottelussaan Philadelphiassa 29. maaliskuuta vuonna 2003 Rahman kohtasi toisen kerran urallaan David Tuan. Ottelu päättyi ratkaisemattomaan pistein 112–116, 116–112 ja 114–114. Monet asiantuntijat pitivät Rahmania voittajana ja saman vuoden kesäkuussa hänet kohotettiin WBC-liiton ykköshaastajaksi. 13. joulukuuta Rahman otteli entistä WBA:n maailmanmestaria John Ruizia vastaan väliaikaisesta maailmanmestaruudesta. Hän lähti otteluun ennakkosuosikkina, mutta oli huonossa kunnossa ja hävisi tuomarien yksimielisellä päätöksellä. Tappionsa jälkeen Rahman voitti neljä heikomman tason ottelijaa yrittäen saada itseään parempaan kuntoon. 13. marraskuuta 2004 hän kohtasi Kali Meehanin ottelussa, jonka voittajan oli määrä nousta ykköshaastajaksi vähintäänkin yhden suuren liiton listoilla. Rahman voitti New Yorkin Madison Square Gardenilla käydyn kamppailun tyrmäyksellä neljännessä erässä.
WBC-liiton mestaruus luovutuksella

Voittonsa johdosta WBC-liitto kohotti Rahmanin Vitali Klytškon ykköshaastajaksi. Ottelu oli alun perin määrä järjestää 30. huhtikuuta vuonna 2005, mutta Klytško loukkasi harjoituksissa itsensä ja ottelu siirrettiin käytäväksi 18. kesäkuuta. Ottelupäivän lähestyessä Klytško kuitenkin ilmoitti, ettei hän ole täysin toipunut vammastaan, joten kohtaamista siirrettiin viikolla eteenpäin. Siirron jälkeen Klytškon lääkäri ilmoitti, että vamma vaatii leikkaushoitoa ja seuraavaksi päivämääräksi määrättiin 12. marraskuuta. Kolmannen ottelusiirron jälkeen Rahman otteli välillä 13. elokuuta WBC:n väliaikaisesta maailmanmestaruudesta, jonka haltijan oli määrä kohdata Klytško tämän toivuttua, kakkoshaastaja Monte Barrettia vastaan ja voitti tämän tuomarien yksimielisellä päätöksellä. Rahmanin voiton myötä Klytškon oli määrä menettää tittelinsä, mikäli hän ei kohtaisi tätä seuraavassa ottelussaan. Ennen sovittua ottelupäivämäärää Klytško kuitenkin ilmoitti lopettavansa uransa, ja seuraavan vuoden maaliskuussa WBC-liitto päätti myöntää tittelin Rahmanille.
Sopimuskiistat

Vaikka Rahman oli mestari, oli hänen taloudellinen tilanteensa tullut heikoksi, sillä Klytško-ottelun peruunnuttua hän ei saanut 4,2 miljoonan dollarin palkkiotaan, mitä olisi kipeästi tarvinnut, sillä Rahman oli julistettu lokakuussa konkurssiin oikeussalitaistelussa omaa promoottoriaan Don Kingiä vastaan. Oikeudenkäynnin ollessa kesken King toimi yhä Rahmanin promoottorina, joka vastaa muun muassa nyrkkeilijän palkkioista ja rahoituksesta. Saman vuoden joulukuussa oikeustaisto saatiin päätökseen ja Rahmanin ja Kingin sopimus purkautui, ja Rahman sai solmia sopimuksen promoottori Bob Arumin Top Rank Boxing -yhtiön kanssa.
Mestaruuden puolustus ja menetys

Rahman palasi puolustamaan mestaruuttaan 18. maaliskuuta 2006 Atlantic Cityssä James Toneya vastaan. Ottelu päättyi ratkaisemattomaan ja hän sai pitää vyönsä.
Uudelleen Rahman astui kehään puolustamaan mestaruuttaan 12. elokuuta Las Vegasissa kazakstanilaista Oleg Maskajevia vastaan. Maskajev voitti ottelun teknisellä tyrmäyksellä 12. erässä ja Rahman menetti mestaruutensa. Rahman palasi kehään 16. heinäkuuta, jolloin hän kohtasi James Toneyn uudelleen. Ottelu päättyi Rahmanin tekniseen tappioon 3. erässä.
Seuraavan kerran Rahman nousi kehään vuoden 2008 joulukuun 13. päivänä. Ottelussa hän hävisi raskaansarjan hallitsevalle mestarille Volodymyr Klytškolle teknisellä tyrmäyksellä 7. erässä.
Aiheesta muualla

Tilastot ammattilaisotteluista BoxRec-tietokannassa
Herrbed Gotthard Hällström

Herrbed Gotthard Hällström (14. kesäkuuta 1830 Oulu – 4. heinäkuuta 1911 Mikkeli) oli suomalainen piirilääkäri ja professori.
Hällströmin vanhemmat olivat insinöörieverstiluutnantti Fredrik Adolf Hällström (1787–1861) ja Kristina Elisabet Hagström. Hän kävi Oulun triviaalikoulua ja Turun lukiota ja pääsi ylioppilaaksi 1846. Hällström valmistui Helsingin yliopistosta filosofian kandidaatiksi 1851, lääketieteen kandidaatiksi 1854 sekä lääketieteen lisensiaatiksi 1857 ja lääketieteen ja kirurgian tohtoriksi 1860. Hän teki opintomatkan Saksaan ja Itävaltaan 1865–1866. Hällströmistä tuli riemutohtori 1907.
Hällström oli lääkintöylihallituksen ylimääräisenä lääkärinä 1855–1856 ja 1. Suomen meriekipaasin alilääkärinä 1855–1856. Hän oli Mikkelin vankilan ja sairaalan vt. lääkärinä vuodesta 1856 ja vakinaisena lääkärinä vuodesta 1857. Hän oli samalla 5. Mikkelin ruotujakoisen tarkk'ampujapataljoonan lääkärinä 1857–1860. Viimeksi Hällström oli Mikkelin piirin piirilääkärinä 1859–1896. Hän sai professorin arvon 1898.
Hällström oli naimisissa vuodesta 1857 serkkunsa Johanna Karolina Hällströmin (k. 1920) kanssa.
Hernepiilokas

| Hernepiilokas |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Osalahko::  Cucujiformia
Yläheimo::  Lehtikuoriaismaiset Chrysomeloidea
Heimo::  Lehtikuoriaiset Chrysomelidae
Alaheimo::  Bruchinae
Tribus::  Bruchini
Suku::  Aitopiilokkaat Bruchus
Laji::  pisorum
Kaksiosainen nimi
 Bruchus pisorum  Linnaeus, 1758 
Katso myös
   Hernepiilokas Wikispeciesissä   Hernepiilokas Commonsissa 
Infobox OKNimi-testi OK: 
Hernepiilokas (Bruchus pisorum) on lehtikuoriaisten heimoon kuuluva kovakuoriainen, joka on aikuisena noin 4–5 mm pitkä. Se on hyvä lentäjä pystyen lentämään useita kilometrejä etsiessään herneen kukkia. Hernepiilokas on haitallinen tuhooja, sillä se kehittyy herneen siemenen sisällä tehden siellä vahinkoa. Jos hernepiilokkaan toukka syö siementä itävyyden kannalta kriittisistä kohdasta, siemenen itävyys laskee. Syöntijäljet pilaavat sadon elintarvikekäytön. Hernepiilokas leviää siementen mukana. Suomessa laji on hyvin harvinainen sekä satunnainen ja sitä on esiintynyt aina Oulun korkeudelle saakka. Hernepiilokas on laajasti levinnyt ja sitä esiintyy kaikilla mantereilla.
Aiheesta muualla

iNaturalista: Hernepiilokas (Bruchus pisorum)
ITIS: Bruchus pisorum (englanniksi)
University of Michigan, Animal Diversity Web (ADW): Bruchus pisorum, pea weevil (englanniksi)
Iowa State University, Bug Guide: Species Bruchus pisorum - Pea Weevil (englanniksi)
Centre for Agriculture and Biosciences International (CABI): Bruchus pisorum, (pea weevil) (englanniksi)
Plantwise: Pea weevil, Bruchus pisorum (englanniksi)
Herrat nauraa

| Herrat nauraa |
| --- | --- |

Tyyli:  satiiri
Kestoaika:  noin 25 minuuttia
Pääosissa:  Matti Tuominen Eero Melasniemi Anja Pohjola Vilma Melasniemi
Alkuperämaa:   Suomi
Alkuperäiskieli:  suomi
Verkko:  MTV3
Julkaistu:  1999
Esitetty:  15. tammikuuta – 14. toukokuuta 1999
Tuotantokausia:  1
Jaksoja:  15
Tuotanto
Käsikirjoittaja(t):  Aarno Laitinen, Lasse Lehtinen
Säveltäjä(t):  Jussi Halme
Edeltäjä:  Hyvät herrat
Seuraaja:  Donna Paukku
Aiheesta muualla
IMDb 
Herrat nauraa oli keväällä 1999 valmistettu ja MTV3-kanavalla esitetty televisiosarja, joka oli lyhyt jatko-osa vuosina 1990–1996 valmistuneelle satiirisarjalle Hyvät herrat. Sarjaa esitettiin perjantai-iltaisin.
Sarjan päähenkilöt olivat jo Hyvissä herroissa esiintyneet kauppaneuvos Johannes Paukku (Matti Tuominen) ja hänen vävypoikansa Raimo ”Tollo” Koskivuo (Eero Melasniemi). Kylvettäjänä oli edelleen Tyyne Hurskainen (Anja Pohjola) ja hänen apulaisenaan toimi Raimo T. Koskivuon avioliiton ulkopuolisesta suhteesta syntynyt muun muassa eläinaktivistina toiminut Rosa (Vilma Melasniemi).
Sarjassa vieraili julkisuuden henkilöitä ja poliitikkoja, kuten Hjallis Harkimo, Tanja Karpela, Johannes Virolainen, Sauli Niinistö ja Leena Harkimo. Tammikuun 29. päivänä esitetyssä jaksossa ”Heili Karjalasta” Paukku ja Tollo käyvät onnittelemassa syntymäpäiviä viettävää Johannes Virolaista, joka tuolloin myös oikeasti juhli 85-vuotissyntymäpäiväänsä.[lähde? ]
Huhupuhetta

| Huhupuhetta> Rumor Has It... |
| --- | --- |

Ohjaaja:  Rob Reiner
Käsikirjoittaja:  Ted Griffin
Tuottaja:   Ben Cosgrove  Paula Weinstein 
Säveltäjä:  Marc Shaiman
Kuvaaja:  Peter Deming
Leikkaaja:  Robert Leighton
Tuotantosuunnittelija:  Thomas Sanders
Pääosat:   Jennifer Aniston  Kevin Costner  Shirley MacLaine  Mark Ruffalo 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  25. joulukuuta 2005
Kesto:  96 minuuttia
Alkuperäiskieli:  Englanti
Aiheesta muualla
IMDb 
Elonet
AllMovie
Infobox OKNimi-testi OK: 
Huhupuhetta (Rumor Has It...) on vuonna 2005 tehty yhdysvaltalainen komediaelokuva, jonka pääosissa ovat Jennifer Aniston, Kevin Costner ja Shirley MacLaine.
Näyttelijät

| 0 | 1 | 2 |
| --- | --- | --- |
|  Jennifer Aniston  | … |  Sarah Huttinger   |
|  Kevin Costner  | … |  Beau Burroughs   |
|  Shirley MacLaine  | … |  Katharine Richelieu   |
|  Mark Ruffalo  | … |  Jeff Daly   |
|  Richard Jenkins  | … |  Earl Huttinger   |
|  Mena Suvari  | … |  Annie Huttinger   |
|  Steve Sandvoss  | … |  Scott   |
|  Christopher McDonald  | … |  Roger   |
|  Mike Vogel  | … |  Blake Burroughs   |
|  Jennifer Taylor  | … |  Jocelyn Richelieu   |
Hr. Ms. Amsterdam (A836)

| Hr>  Ms. Amsterdam |
| --- | --- |
 Hr. Ms. Amsterdam

Aluksen vaiheet
Rakentaja:  Koninklijke Schelde Groep, Vlissingen
Kölinlasku:  21. toukokuuta 1992
Laskettu vesille:  11. syyskuuta 1992
Palveluskäyttöön:  2. syyskuuta 1995
Poistui palveluskäytöstä:  palveluksessa 2012
Loppuvaihe:  myyty Perulle 2014 BAP Tacna
Tekniset tiedot
Uppouma:  17 040 t (kuormattu)
Pituus:  166,84 m (kokonaispituus)
Leveys:  22 m
Syväys:  8 m
Koneteho:  2 x Bazan B&W 16V40/55 -dieselmoottoria yht 17,6 MW
Nopeus:  21 solmua
Miehistöä:  160 + 20 (vaihto)
Aseistus
Aseistus:  1 x 30 mm Goalkeeper CIWS 6 x 12,7 mm konekivääriä 3 x helikopteria
Hr. Ms. Amsterdam (runkonumero A836) oli Alankomaiden kuninkaallisen laivaston tukilaiva.
Valmistus

Alus tilattiin Koninklijke Schelde Groepilta Vlissingenistä ja sen köli laskettiin 25. toukokuuta 1992 telakkanumerolla 374. Alus laskettiin vesille 11. syyskuuta 1993 ja se valmistui 2. syyskuuta 1995.
Palvelus

Alus oli Lähi-idässä operaatio Enduring Freedomissa vuosina 2005-2006, jolloin se avusti kahta merirosvojen 18. maaliskuuta 2006 hyökkäyksen kohteeksi joutunutta Yhdysvaltain laivaston alusta.
Alus oli joulukuussa 2010 Norsunluurannikolla presidentin vaalien aiheuttaman rauhattomuuden vuoksi ja seuranneen mahdollisen eurooppalaisten alueelta evakuoinnin vuoksi.
Alus poistettiin palveluksesta 2014. Perun hallitus lunasti aluksen heinäkuussa ja se liitettiin Perun laivastoon 4. joulukuuta 2014 nimellä BAP Tacna runkonumerolla ARL-158.
Eparlampi

| Eparlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  61°00′46″N, 27°19′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Tuohtiaiseen 
Järvinumero:  14.191.1.005
Mittaustietoja
Pinnankorkeus:  75,3 m  
Pituus:  290 m  
Leveys:  190 m  
Rantaviiva:  1,29 km  
Pinta-ala:  8,481 ha  
Saaria:  ei saaria 
 fiEparlampi 
Eparlampi  on Etelä-Karjalassa Luumäellä Sarkalahden kylän lähellä sijaitseva lampi.
Maantietoa

Lammen pinta-ala on 8,5 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 75,3 metriä mpy.